stanford-oval/wikipedia huggingface dataset:
תגיד שאתה כאן
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | Noise Chart | 13 |  |
תגיד שכן

| --- | --- |

 סינגל בביצוע אילנה אביטל
 יצא לאור:  אוקטובר 1991
 שפה:  עברית 
 אורך:  4:07
 חברת תקליטים:  הד ארצי
 כתיבה:  דודו ברק
 לחן:  אילנה אביטל
 הפקה:  זאב נחמה, תמיר קליסקי
 
"תגיד שכן" הוא סינגל שהוקלט על ידי הזמרת הישראלית אילנה אביטל. את השיר הוציאה באוקטובר 1991 לאור חברת התקליטים הד ארצי, והוא לא נכלל בשום אלבום אולפן או אוסף שהוציאה הזמרת.
כתיבה

"תגיד שכן" נכתב על ידי דודו ברק והולחן על ידי אביטל. את הפקתו המוזיקלית ביצעו חברי להקת אתניX, זאב נחמה ותמיר קליסקי. ל"תגיד שכן" הופק וידאו קליפ רשמי המציג את אביטל לצד רקדנים גברים סביבה. הוא פורסם לראשונה בערוץ הראשון, והועלה ליוטיוב ב-7 ביוני 2009.
הצלחה

ב-6 באוגוסט 1991 הוצג כמועמד לכניסה למצעד הפזמונים השבועי של רשת ג'. ב-13 באוגוסט דורג במקום העשירי, והיה ל"כניסה הגבוהה" של אותו של אותו שבוע. ב-20 באוגוסט עלה לשיאו במקום השביעי, ושהה שם שבועיים רצופים. לבסוף, ב-10 בנובמבר יצא מטבלת הדירוג לאחר ארבעה-עשר שבועות צעידה רצופה.
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 7 |  |
הערות שוליים

↑  תגיד שכן באתר סטריאו ומונו
↑  אילנה אביטל תגיד שכן, יוטיוב
↑  המצעד השבועי של רשת ג' מתאריך 6 באוגוסט 1991. פזמונט
↑  המצעד השבועי של רשת ג' מתאריך 13 באוגוסט 1991. פזמונט
↑  המצעד השבועי של רשת ג' מתאריך 20 באוגוסט 1991. פזמונט
↑  המצעד השבועי של רשת ג' מתאריך 27 באוגוסט 1991. פזמונט
↑  המצעד השבועי של רשת ג' מתאריך 10 בנובמבר 1991. פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
אוסף דן הדני

אבא וסוזי אבן, אפריל 1966 (תמונה מתוך אוסף דן הדני)
אוסף דן הדני הוא אוסף של כמיליון תצלומי עיתונות, אשר צולמו בישראל בשנים 1965-‏2000 על ידי צלמי סוכנות הצילום י.פ.פ.א (IPPA; ראשי תיבות של Israel Press and Photo Agency). בשנת 2016 נמסר האוסף לספרייה הלאומית.
י.פ.פ.א הייתה סוכנות לצילומי עיתונות שנוסדה על ידי דן הדני (נולד ב-24 באוגוסט 1924), ניצול השואה יליד פולין וקצין בצבא הקבע, לאחר פרישתו מן השירות. הסוכנות מכרה צילומים של עובדיה לכלי תקשורת בישראל ומחוץ לה. בשיא פעילותה הועסקו בה 12 צלמים. במשך 35 שנים צילמו צלמי הסוכנות את אוסף הצילומים הגדול, שתיעד את מגוון פניהן של ההיסטוריה, החברה והתרבות במדינת ישראל.
אוסף התצלומים צולם על ידי כ-200 צלמים. 15% מהתצלומים הם שקופיות צבע, 25% תשלילים בצבע והיתר תשלילים בשחור-לבן. לאחר סגירת הסוכנות הוחזק האוסף בביתו של הדני ותוחזק על ידו.
בשנת 2016 הוסכם על העברת האוסף כולו לספרייה הלאומית, אשר הודיעה כי תנגיש אותו לציבור באמצעות אתר האינטרנט שלה. האוסף מעשיר את אוספי התמונות על ארץ ישראל של הספרייה הלאומית, אשר כלל עד כה בעיקר תמונות מהתקופה שלפני הקמת המדינה.
דן הדני

דן הדני נולד ב-24 באוגוסט 1924 בפולין, תחת השם דונק זלוצ'בסקי, לאב שהיה פעיל ציוני ואם עקרת בית. עם פלישת גרמניה הנאצית לפולין ב-1939 הועברה משפחתו לגטו לודז'. אב המשפחה נפטר בגטו ב-1942 ויתר המשפחה גורשה לאושוויץ ב-1944, בו דן הדני לפי עדותו פגש את יוזף מנגלה. כל משפחתו נספתה במחנה ההשמדה. הוא עצמו הועבר למפעל טנקים בו עבד בכפייה. לאחר סיום מלחמת העולם השנייה עבד בפולין וגרמניה והצטרף לפעילים ציונים.
ב-1948 עלה לישראל תחת זהות בדויה, במסגרת עלייה ד' ומיד גויס לצה"ל, לשירות בחיל הים. הוא נפצע קל במהלך מלחמת העצמאות. לאחר המלחמה עבר קורס חובלים וקורס קציני מבצעים. השתתף בפיתוח טיל יריחו. בהמשך, הוצב ביחידת דובר צה"ל והיה לקצין עיתונות, שעסק בין היתר בצילומים ומגעים צלמים ותקשורת.
ב-1964 השתחרר בדרגת רב־סרן והקים את סוכנות IPPA. ריכז את הצילומים הרבים שהיו ברשותו משירותו הצבאי. היה עיתונאי פרילנס ועבד עם צלמים רבים בישראל ומחוצה לה. העסיק צלמים במשרה מלאה. הדני והסוכנות שלו סקרו וצילמו את אירועי הפיגוע במלון סבוי ב-1975. הצילומים נקנו על ידי דב יודקובסקי מידיעות אחרונות. במקביל לניהול הסוכנות, המשיך לצלם בעצמו ולכתוב כתבות לעיתונות ישראלית וזרה. ב-1977 הצטרף למשלחת ישראלית במצרים ותיעד את מנחם בגין, עזר ויצמן ומשה דיין בפגישתם עם סאדאת. בהמשך השתתף בסקירת מהלך חתימת הסכם השלום בין ישראל למצרים. הסוכנות נסגרה ב-2000, והדני החל לסרוק את אוסף צילומיו, שכולל מאות אלפי נגטיבים ולהעלות אותם לרשת. ב-2016 העביר את הצילומים לרשות הספרייה הלאומית.
דן הדני, 1969
שמעון קלוגר

| --- | --- |

 לידה:  19 בינואר 1925 אושוויינצ'ים, רפובליקת פולין 
 פטירה:  26 במאי 2000 (בגיל 75) אושוויינצ'ים, רפובליקת פולין 
 מדינה:  פולין 
 ידוע בשל:  היהודי האחרון באושוויינצ'ים
 מקצוע:  מכונאי וחשמלאי
 פרסים והוקרה:  צלב אושוויץ 
 
שמעון קלוגר (ידוע גם כשמשון קלוגר; באנגלית: Shimson Klueger; בגרמנית: Szymon Klieger; בפולנית: Szymon Kluger; ‏ 19 בינואר 1925 – 26 במאי 2000 באושוויינצ'ים, פולין) היה ניצול השואה והיהודי האחרון שחי באושוויינצ'ים ונקבר בבית הקברות היהודי באושוויינצ'ים (אנ') בשנת 2000.
ביוגרפיה

שמעון קלוגר נולד לשמחה ופרידה פרידמן, שנמנו על חסידות בעלז. הוא היה הבן השני מתוך 9 ילדים. בשנת 1931 עברו ההורים לגור באושוויינצ'ים, בבניין שהיה שייך למשפחת אמו, ונמצא מאחורי בית הכנסת "חברת לומדי משניות". הבניין נקנה בשנת 1928 על ידי סבו (אבי אמו) ברנרד טייכמן, שהיה סוחר טקסטיל.
הוריו של קלוגר התפרנסו מחנות למכירת תרנגולות, וכן מתפקידו של האב כמלמד.
שמעון קלוגר היה במקצועו מכונאי וחשמלאי.
ביוגרפיה > מלחמת העולם השנייה

בשנת 1939, עם פרוץ המלחמה, היה קלוגר בן 14, והיה עד לחיסול הקהילה היהודית בעיירה. בין השנים 1941–1945 עבר במספר מחנות ריכוז. ב-1941 הגיע יחד עם אביו ועם מספר אנשים נוספים לגטו בנדין, ולאחר מכן, הועבר לבלכהאמר, מחנה משנה לאושוויץ-בירקנאו שהוקם על יד העיר קנדז'יז'ין קוז'לה, ומשם למחנות בוכנוולד וגרוס רוזן. הוריו ושישה מילדיהם נספו במלחמה ורק שלושה בני המשפחה נותרו בחיים: שמעון, משה וברוניה.
ביוגרפיה > החיים לאחר המלחמה

קלוגר היה אחד הבודדים מתושבי העיירה ששרדו את השואה, ובשנות ה-50 של המאה ה-20, עבר להתגורר בשוודיה, כנראה בעיירה סלבודה (Saleboda) שם עבד כמכונאי במכון לניקוי יבש. אחיו משה ואחותו ברוניה ששרדו את המלחמה היגרו לארצות הברית. בשנת 1961 חזר במפתיע לאושוויינצ'ים, והסיבות לחזרתו הפתאומית נותרו עלומות.
עם שובו התיישב בקומת הקרקע של בית המשפחה אשר נותר על תילו, ברחוב Kościelna 18 (לפני המלחמה: רחוב Podzamcze 287; כיום: כיכר 2 Jan Skarbek). לפרנסתו עבד במפעל הכימי באושוויינצ'ים. בשלב מסוים הפסיק לעבוד, הסתגר בבית והיה נוהג לצאת מהבית רק ביום שישי עם השקיעה כדי להדליק נרות שבת על יד קיר בית הכנסת "חברת לומדי משניות", ששימש באותה העת כמחסן שטיחים. בתקופה זו התפרנס מקצבה של נכי מלחמה, וכן נעזר כלכלית באחיו, חבריו ובמכריו מאושוויינצ'ים. אחיו ואחותו הזמינו אותו אליהם לארצות הברית, אך הוא דחה את הצעתם.
קלוגר, שחזר לגור בבית הוריו לא דאג לתחזק את הבית, אך מצד שני דאג לתחזוקת בית הכנסת "חברת לומדי משניות", ומאוחר יותר אף היה מודע לעבודות השיקום המתבצעות במקום. הוא לא זכה לראות את הפתיחה המחודשת של בית הכנסת המשופץ, הואיל ונפטר בחודש מאי 2000, שלושה חודשים לפני סיום השיפוץ.
אחד האנשים שיצר קשר עם קלוגר שנים מועטות לפני מותו היה מיכאל ברל (מנהל סמינרי מורשת "מורשה" שהוא מרכז ירושלמי המפעיל תוכניות חינוך לשואה באירופה). ברל, שמע על קלוגר, והחל לחקור, לשאול ולברר עם המדריכים שהדריכו במחנה הריכוז אושוויץ פרטים עליו. כולם ידעו לומר לו כי קלוגר נוהג להסתגר בביתו.
ברל שהגיע פעמים רבות במסגרת מסעותיו לפולין, החליט לנסות להגיע לקלוגר ולדבר איתו. באחד ממסעותיו לפולין הייתה בקבוצה בחורה צעירה שאביה היה ניצול שואה. האב נתן לבתו סכום כסף על מנת שתתרום לשני ניצולי שואה שחיים בפולין. היא תרמה לניצול אחד בוורשה והחליטה שתתרום את הכסף שנותר לקלוגר. כאשר הגיע ברל עם הצעירה לביתו של קלוגר הוא דפק על הדלת, אולם קלוגר צעק לו ביידיש ללכת משם. ברל עזב את המקום עם הצעירה, אך לפני כן הם השאירו מספר מטבעות בקערת העץ שהייתה מחוץ לדלת, אשר שימשה את תושבי העיירה בשביל להשאיר בה אוכל עבורו. לאחר שהשאירו את המטבעות בקערה והחלו ללכת שמע ברל חריקת דלת נפתחת, ויד יצאה ממנה ולקחה את הכסף.
ביוגרפיה > מותו וטקס קבורתו

שמעון קלוגר נפטר בחודש מאי בשנת 2000. מיכאל ברל היה באותה עת בפולין וליווה קבוצת תלמידי תיכון מבית הספר "רמז" (Ramaz School) מניו יורק. תושבי העיירה אשר ידעו שקלוגר יהודי התקשרו לרב סשה פקריק (Sacha Pecaric) שגר בעיר קרקוב. הרב הכיר את ברל וידע כי הוא בפולין, פנה אליו ומסר לו את הידיעה על מותו של קלוגר. ברל והמורה המלווה פנו אל התלמידים ושאלו אותם אם הם מוכנים להשתתף בהלווייה, ולאחר שנענו בחיוב, ארגן הרב אוטובוס שאסף אותם לבית הקברות. לאור רצונם, גולל להם ברל את קורות חייו של קלוגר. בזמן טיהור הגופה, ראה הרב שהוטבע מספר על היד, אולם לא יכול היה לדעת באיזה מחנה ריכוז הוטבע המספר. בבית העלמין, נשאו מספר תלמידים את הארון והורידו אותו לקבר, לאחר מכן נאמרו תפילות "אל מלא רחמים" ו"קדיש". וכך, כאשר מניין לקבורתו משמשים בני נוער מבית ספר תיכון בניו יורק, ומנהל סמינר "מורשה" בירושלים, התבצע טקס הקבורה בבית העלמין באושוויינצ'ים ששופץ לאחר המלחמה.
לדברי ברל, הוא הכיר בכך שעזר לבצע את הקבורה היהודית האחרונה באושוויינצ'ים. קלוגר היה היהודי האחרון שנקבר בבית העלמין היחיד ששרד הנמצא בפינת רחוב דוברוסקיגו (Dąbrowskiego) ורחוב וויסוקי ברזגי (Wysokie Brzegi).
בית קלוגר

בשנת 2002, שנתיים לאחר פטירתו של שמעון קלוגר, נתרם בית משפחתו של קלוגר למרכז היהודי באושוויינצ'ים, על ידי אחיו - ברוניה רוזנבלט ומשה קלוגר.
בשנת 2013, בראיון לעיתון "The Times of Israel" אמר תומאש קונצ'ביץ' (Tomasz Kuncewicz - מנהל המרכז היהודי באושוויינצ'ים), שהקיר התומך של בית הכנסת ובית משפחת קלוגר נמצאים בסכנת קריסה, מצב שעשוי לגרום להריסת בית הכנסת ובית קלוגר, לפיכך יוזמנו מהנדסים מומחים לבנייה, ולאחר בדיקתם ואישורם ישופץ הבניין. קונצ'ביץ' הוסיף בדבריו שהמרכז יקים בית קפה צמחוני בשם 'אושפיצין' - השם היידי של אושווייצ'ים אשר ישמש "מקום של דיאלוג בין-תרבותי לתושבים ולאורחים מכל העולם". קונצ'ביץ' הוסיף ואמר: "אנחנו רוצים לכבד את מורשת העיירה על ידי הצעת מוצרים מקומיים וקידום אמנים מקומיים בקפה 'אושפיצין'. על ידי חיזוק בית קלוגר וקיר התמך שלו, יובטח גם עתידו של בית הכנסת, כך שלמבקרים באושוויץ הוא יוכל להמשיך להיות מקלט יהודי להתבוננות בעיר".
באותה שנה, פתח המרכז בגיוס כספים, לשיפוץ הבית ולהפיכתו למסעדה צמחונית. העלות הכוללת של פרויקט השיפוץ הסתכמה ב-1.5 מיליון זלוטי פולני. בית הקפה משלב את עיצוב הפנים המקורי של הבית יחד עם עיצוב מינימליסטי ובצורה זו מצליח לשמר את רוח בית המשפחה עם מאפיינים מודרניים. דלת הכניסה המקורית, ושרידי המזוזה שומרו, יחד עם אלמנטים היסטוריים אחרים של הבניין.
בחודש מאי 2014, שונה שם הבית ל"קפה ברגסון". שינוי השם נעשה ביוזמת סיימון ברגסון, יזם מניו יורק אשר שימש בתפקיד יו"ר מועצת המנהלים של קרן המרכז היהודי באושוויינצ'ים. כוונתו הייתה להנציח את אנרי ברגסון (1941-1859), הפילוסוף הצרפתי שהיה נצר למשפחה יהודית ממוצא פולני וחתן פרס נובל לספרות לשנת 1927, וכן לכבד את זכר הוריו של ברגסון - מילטון ונדזיה ברגסון. במקום נערכים אירועי תרבות רבים כמו קונצרטים, פעילויות לילדים ועוד.
ראו גם

המרכז היהודי באושוויינצ'ים
המוזיאון היהודי ובית הכנסת באושווינצ'ים
ביאורים

↑  פקריק נשלח לקרקוב לשמש כרב על ידי קרן רון לאודר, במטרה לשמר את התרבות היהודית במזרח אירופה
הערות שוליים

1 2 3  Kluger Szymon, sztetl, Museum of the History of Polish Jews (בפולנית/אנגלית)
↑  MARILYN HENRY, Fifty Years of Holocaust Compensation, https://www.bjpa.org/ (באנגלית)
1 2 3 4 5 6 7  J. Correspondent, The last Jew living in the city of Auschwitz dies at 72, The Jewish News of Northern California, ‏23 יוני 2000 (באנגלית)
↑  מויז'ס (יליד 1923), שמעון (2000-1925) ברוניה (2007-1927), איצ'ק (יליד 1929), מלך (יליד 1931), יזרעאל (יליד 1933), יהושע (יליד 1935), חימה (ילידת 1936) ומלכה (ילידת 1938).
1 2 3 4 5  Szymon Kluger, ajcf, יהודים באושווייצ'ים (Oświęcim). אֲנָשִׁים (בפולנית)
1 2 3 4 5 6 7 8 9  Szymon Kluger in Sweden, https://muzea.malopolska.pl/ (בפולנית)
↑  Katarzyna Kobylarczyk, Ostatni Żyd Oświęcimia, malopolskatogo (בפולנית)
↑  Anna Goldenberg, When Auschwitz Was a Jewish Town, Forward, Jewish Independent, Nonprofit, ‏21 מאי 2014 (באנגלית)
1 2  David Singer, Lawrence Grossman (ע), American Jewish Year Book 2002, כרך volume 102, New York: The American Jewish Committee, 2002, עמ' 51, ISBN 0-87495-117-8. (באנגלית)
1 2  Ron Grossman, THE LAST GOODBYE IN AUSCHWITZ, The Chicago Tribune, ‏9 יולי 2000 (באנגלית)
↑  Jewish Cemetery, Tourist Information Centre in Oświęcim (באנגלית)
1 2  Stephanie Butnick, Commemorating the Great Synagogue of Oswiecim, Poland, Tablet, ‏22 מאי 2018 (באנגלית)
1 2 3  Auschwitz center to buy home of Oswiecim’s last Jewish resident, The Times of Israel, ‏9 אפריל 2013 (באנגלית)
1 2 3  Artur Szyndler (Auschwitz Jewish Center), Kluger Family House in Oświęcim during renovation, Wirtualn Muzea Matopolski (באנגלית/פולנית)
שלף (דמות מקראית)

שָׁלֶף הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, אֲבִימָאֵל, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.
”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט)
שלף ככל הנראה היה שבט שהתגורר בדרום ערב.
הערות שוליים

↑  ספר בראשית, פרק י', פסוקים כ"ה–כ"ט
↑  ראו אנציקלופדיה מקראית כרך ז
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
שרטוט מסכים

מסמך המציג שרטוט מסך תוך שימוש בבלסמיק
שרטוט מסכים (באנגלית: Website wireframe) הידוע גם בשם שרטוט סכמתי של מסכים, הוא מדריך חזותי המייצג את מסגרת השלד של אתר אינטרנט. שרטוטי מסכים נוצרו לצורך סידור אלמנטים במסך באופן שישיג את המטרה הרצויה בצורה הטובה ביותר. המטרה בדרך כלל נובעת ממטרה עסקית או מרעיון יצירתי. שרטוטי המסכים מתארים את פריסת העמוד או את הסידור של תוכן האתר, כולל רכיבי ממשק ומערכות ניווט, וכיצד הם פועלים יחד. שרטוט המסכים בדרך כלל אינו כולל טיפוגרפיה, צבע או גרפיקה, מכיוון שהמוקד העיקרי טמון בפונקציונליות, בהתנהגות ובתעדוף של התוכן. במילים אחרות, השרטוט מתמקד במה עושים במסך הזה, ולא באופן שהוא נראה. שרטוט מסכים יכול להיות גם ציור שמשורטט בעיפרון או ציור סקיצות על גבי לוח, וניתן גם ליצור אותם באמצעות מגוון רחב של יישומי תוכנה חינמיים או מסחריים. שרטוט מסכים נעשה בדרך כלל על ידי אנליסטים, מאפייני חוויית משתמש, מפתחים, מעצבים גרפיים, ועל ידי מומחים בעיצוב אינטראקציה, ארכיטקטורת מידע ומחקר המשתמש.
שרטוטי מסכים מתמקדים בתחומים:
הצגת כל הפונקציות הזמינות
הצגת סדרי העדיפויות היחסיים בין התוכן והפונקציות
פירוט הכללים להצגת סוגי מידע שונים
הצגת ההשפעה של תרחישים שונים על התצוגה
שרטוט המסך מחבר בין המבנה הקונספטואלי, או ארכיטקטורת המידע, לבין פני השטח, או לעיצוב החזותי של האתר. שרטוט המסכים עוזר לקבוע את הפונקציונליות באתר ואת היחסים בין תבניות מסך שונות באתר. יצירת שרטוטי מסכים בתהליך מחזורי מאפשרת לעשות אב טיפוס מהיר של עמודים בצורה יעילה, וכן מסייעת להעריך באיזו מידה הקונספט העיצובי משרת את המטרה. שרטוט מסכים מתחיל בדרך כלל ב"עבודה מבנית ברמה כללית כמו תרשימי זרימה או מפות אתר - ועיצובי מסכים." במסגרת בניית אתר אינטרנט, שרטוט מסכים הוא המקום שבו החשיבה הופכת להיות מוחשית.
מלבד אתרי אינטרנט, שרטוט מסכים משמש גם עבור יצירת אב טיפוס של אתרים מותאמים לניידים, יישומי מחשב, או מוצרים אחרים מבוססי מסך הכוללים אינטראקציה בין אדם למחשב.
שימושים של שרטוטי מסכים

דיסציפלינות שונות יכולות לעשות שימוש בשרטוטי מסכים. מפתחים משתמשים בשרטוטי מסכים כדי להבין בצורה מוחשית יותר את הפונקציונליות של האתר, בעוד שמעצבים משתמשים בהם כדי לקדם את תהליך יצירת ממשק המשתמש (UI). מעצבי חוויית משתמש ואדריכלי מידע משתמשים בשרטוטי מסכים כדי להציג נתיבי ניווט בין עמודים שונים. אנליסטים משתמשים בשרטוטי מסכים כעזרים חזותיים להצגת הכללים העסקיים שלהם וכדי להציג את דרישות האינטראקציה של המסך. בעלי עניין עסקי בודקים שרטוטיי מסכים כדי להבטיח שהדרישות והיעדים שלהם נענו באמצעות העיצוב. אנשי מקצוע המייצרים שרטוטי מסכים כוללים אנליסטים, אדריכלי מידע, מעצבי אינטראקציה, מעצבי חוויית משתמש, מעצבים גרפיים, מתכנתים ומנהלי מוצרים.
עבודה עם שרטוטי מסכים עשויה להיות מאמץ משותף מאחר שהיא מגשרת בין ארכיטקטורת המידע לעיצוב החזותי. בשל חפיפה בין התפקידים המקצועיים הללו, עלולים להתרחש עימותים, מה שהופך את שרטוט המסכים לחלק שנוי במחלוקת במהלך תהליך התכנון. מאחר ששרטוטי מסכים מסמלים אסתטיקה של "עצמות חשופות", קשה למעצבים להעריך עד כמה העיצוב צריך להיות נאמן לשרטוטי המסכים בפועל. כדי למנוע התנגשויות, מומלץ כי אנליסטים שמבינים את דרישות המשתמש, יצרו שרטוט מסכים בסיסי ולאחר מכן יעבדו עם מעצבים כדי לשפר את שרטוטי המסכים. קושי נוסף עם שרטוטי מסכים הוא שהם לא מציגים בצורה יעילה פרטים אינטראקטיביים כי הם ייצוגים סטטיים. עיצוב ממשק משתמש מודרני כולל מכשירים שונים כגון פנלים נפתחים, אפקטים מרחפים וקרוסלות המהוות אתגר עבור דיאגרמות דו-ממדיות.
שרטוטי מסכים יכולים להיות בעלי רמות שונות של פירוט וניתן לפצל אותם לשתי קטגוריות על פי רמת הנאמנות, או עד כמה הן דומות למוצר הסופי.
נאמנות נמוכה
שרטוטיי מסכים בעלי נאמנות נמוכה הם שרטוטים שדומים לסקיצה גסה או למוק-אפ מהיר, וניתן לייצר אותם במהירות. שרטוטים אלה מסייעים לצוות הפרויקט לתקשר רעיונות ולשתף פעולה בצורה יעילה יותר, שכן הם מופשטים יותר, ועושים שימוש במלבנים ותוויות כדי לייצג תוכן. כאשר תוכן אמיתי אינו זמין, נהוג להשתמש בתוכן דמה, בטקסט מילוי לטיני (לורם איפסום), בתוכן לדוגמה או בתוכן סימבולי כדי לייצג נתונים. לדוגמה, במקום להשתמש בתמונות בפועל, ניתן להשתמש במלבן כדי לציין את מיקום התמונה.
ניתן להשתמש בשרטוטים בעלי נאמנות נמוכה כדי להקל על התקשורת בין הצוותים בפרויקט, ונעשה בהם שימוש בשלבים המוקדמים של הפרויקט.
נאמנות גבוהה
שרטוטי מסכים בעלי נאמנות גבוהה משמשים לעיתים קרובות עבור תיעוד, משום שהם מפורטים יותר ותואמים יותר לעיצוב של עמוד האינטרנט בפועל, ולכן לוקח יותר זמן ליצור אותם.
טכניקה נפוצה לשרטוטים מסכים פשוטים או ברמת נאמנות נמוכה, היא יצירת אב טיפוס על נייר. מאחר שסקיצות אלה הן רק מייצגות, וכוללות הערות המסבירות את ההתנהגות - הן שימושיות. עבור פרויקטים מורכבים יותר, השיטה הפופולרית היא שרטוט מסכים באמצעות תוכנת מחשב. כלים מסוימים מאפשרים שילוב של אינטראקטיביות כולל אנימציות Flash, וטכנולוגיות פרונט אנד כגון HTML, CSS ו- JavaScript.
שרטוטי מסכים בעלי נאמנות גבוהה כוללים תוכן אמיתי יותר, טיפוגרפיה ספציפית ומידע על ממדי תמונות. שלא כמו שרטוטי מסכים בעלי נאמנות נמוכה, שרטוטי מסכים בעלי נאמנות גבוהה יכולים לכלול תמונות בפועל. שרטוטי המסכים אינם כוללים צבעים, אך ניתן לייצג ערכי צבע שונים בגווני אפור.
מרכיבים של שרטוטי מסכים

ניתן לחלק את תכנון השלד של אתר אינטרנט לשלושה מרכיבים: עיצוב מידע, עיצוב ניווט ועיצוב ממשק. פריסת העמוד משלבת בין כל האלמנטים האלו, בעוד ששרטוט מסכים מתאר את היחסים בין רכיבים אלה.
מרכיבים של שרטוטי מסכים > עיצוב מידע

עיצוב מידע הוא אופן הצגת העמוד - מיקום ותעדוף של המידע בצורה ברורה. עיצוב מידע הוא תחום של עיצוב חוויית המשתמש, שנועד להציג מידע בצורה יעילה שמאפשרת להבין אותו בקלות. באתרי אינטרנט, פיסות התוכן צריכות להיות מסודרות באופן שמשקף את המטרות ואת המשימות של המשתמש.
מרכיבים של שרטוטי מסכים > עיצוב ניווט

מערכת הניווט מספקת רכיבי ממשק המאפשרים למשתמש לעבור בין עמודי האתר. עיצוב הניווט צריך לכלול את הקשר בין העמודים או הפונקציות שהוא מכיל, כך שמשתמשים יוכלו להבין את האפשרויות שיש להם לניווט באתר. לעיתים קרובות, אתרים מכילים מערכות ניווט מרובות, כגון ניווט גלובלי, ניווט מקומי, ניווט משלים, ניווט לפי הקשר וניווט משני.
מרכיבים של שרטוטי מסכים > עיצוב ממשק

עיצוב ממשק משתמש כולל בחירה וסידור של רכיבים בממשק באופן המאפשר למשתמשים לקיים אינטראקציה עם רכיבי המערכת. המטרה היא להקל על השימושיות והיעילות ככל האפשר. רכיבים נפוצים הנמצאים בעיצוב ממשק הם לחצני פעולה, שדות טקסט, תיבות סימון, כפתורי רדיו ותפריטים נפתחים.
ראו גם

עיצוב גרפי
ממשק משתמש
עיצוב אתר אינטרנט
הערות שוליים

1 2 3 4 5 6 7 8 9 10  Brown, Dan M. (2011). Communicating Design: Developing Web Site Documentation for Design and Planning (2nd ed.). New Riders Press. ISBN 978-0321712462.
1 2 3 4 5 6  Garrett, Jesse James (2010). The Elements of User Experience: User-Centered Design for the Web and Beyond. New Riders Press. ISBN 978-0321683687.
1 2 3 4  Wodtke, Christina; Govella, Austin (2009). Information Architecture: Blueprints for the Web (2nd ed.). New Riders Press. ISBN 978-0321600806.
1 2  Angeles, Michael, Wireframes, Konigi Wiki, ‏2014-09-25
1 2  "Low-fidelity vs. High-fidelity Wireframes - Steadfast Creative". Steadfast Creative (באנגלית אמריקאית). 2016-09-13. נבדק ב-2018-02-06.
שרון קרטר (היקום הקולנועי של מארוול)

| --- | --- |

 הופעה ראשונה:  קפטן אמריקה: חייל החורף
 גילום הדמות:  אמילי ואן קאמפ
 דיבוב:  אמילי ואן קאמפ ("מה אם...?")
 מידע
 שם אמיתי:  שרון קרטר
 כינויים:  סוכנת 13 סוחרת הכוח
 מקצוע:  סוכנת .S.H.I.E.L.D סוכנת CIA סוחרת אומנות בשוק השחור
 שיוך:  .S.H.I.E.L.D CIA
 דמויות קשורות
 משפחה:  פגי קרטר (דודה רבתא)
 חברים:  ניק פיורי סטיב רוג'רס סם וילסון באקי בארנס
 אויבים:  הלמוט זמו
שרון קרטר (באנגלית: Sharon Carter) היא דמות בדיונית המגולמת על ידי אמילי ואן קאמפ בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
קרטר הלכה בעקבות דודתה הרבתא, פגי קרטר, והייתה לסוכנת .S.H.I.E.L.D. בסופו של דבר היא עובדת תחת שם הקוד סוכנת 13 (Agent 13). קרטר מתחזה לאחות, מטעם ניק פיורי, כדי להשגיח על סטיב רוג'רס, ומסייעת לו בפירוק סוכנות .S.H.I.E.L.D – אשר הידרה חדרה אליה. מאוחר יותר קרטר מצטרפת ל-CIA, אך יצאה למנוסה לאחר שבגדה כשסייעה לרוג'רס פעם נוספת במהלך הסכסוך הפנימי בנוקמים. קרטר שרדה את ההתפוררות, וביססה את עצמה במדריפור כסוחרת הכוח (Power Broker) – השולטת בעולם התחתון של העיר.
נכון לשנת 2023, הדמות הופיעה בשני סרטים: "קפטן אמריקה: חייל החורף"ו"קפטן אמריקה: מלחמת האזרחים". הדמות מופיעה במיני-סדרה "הפלקון וחייל החורף". כמו כן, הדמות הופיעה בסדרה "מה אם...?" בדיבובה של ואן קאמפ.
ביוגרפיה בדיונית > ראשית חייה

שרון קרטר היא הנכדנית של פגי קרטר. כשהתבגרה, קרטר העריצה את פגי שעזרה לייסד את סוכנות הביון .S.H.I.E.L.D. פגי קנתה לקרטר את נרתיק הירך הראשון שלה ולמרות מחאות אמה, קרטר הצטרפה לסוכנות. בזמן שעבדה ב-.S.H.I.E.L.D, קרטר לא סיפרה לאף אחד על הקשר המשפחתי שלה לפגי בגלל התחושה שהיא לא יכולה לעמוד במורשת של דודתה הרבתא.
ביוגרפיה בדיונית > נפילת .S.H.I.E.L.D

בשלב מסוים בשנת 2014, ניק פיורי, מנהל סוכנות .S.H.I.E.L.D, מטיל על קרטר לעקוב אחרי סטיב רוג'רס בדירתו ולהגן עליו. קרטר משתמשת בשם הבדוי "קייט" כדי לצפות ברוג'רס, לדווח בחזרה לפיורי ולהבטיח שרוג'רס במצב יציב לאחר שנמצא בקרח מספר שנים קודם לכן.
כשאלכסנדר פירס, בכיר בסוכנות .S.H.I.E.L.D, מכריז על רוג'רס כעל עבריין נמלט, קרטר מגיעה לעבוד בטריסקליון, מסכימה באי-רצון לעזור לערוך מצוד אחר רוג'רס. כשרוג'רס חושף את המזימה של הידרה ב"פרויקט: תובנה", קרטר צופה בברוק רומלאו מאיים על סוכן אחר להפעיל את הפרויקט. קרטר מגיבה ושולפת לעברו אקדח, מאשרת עצמה בפני קפטן אמריקה, ומנסה להתגבר על רומלאו. לאחר שסוכנות .S.H.I.E.L.D מתפרקת, קרטר מצטרפת ל-CIA ועובדת בכוח משימה המשותף ללוחמה בטרור, לצד אוורט ק. רוס.
ביוגרפיה בדיונית > הסכמי סוקוביה והפיכה לנמלטת

בשנת 2016, קרטר משתתפת בהלווייתה של פגי ונושאת הספד בו היא חושפת את המורשת המשפחתית שלה לראשונה. רוג'רס וקרטר מתאחדים לאחר ההלוויה כאשר מתפרסמות החדשות על ההפצצה שאירעה בחתימת הסכמי סוקוביה. באקי בארנס, חברו הטוב של רוג'רס, מואשם בביצוע ההפצצה. קרטר מעדכנת את רוג'רס לגבי החיפוש אחר בארנס ומציינת שיש פקודה לירות בו כשרואים אותו.
רוג'רס, בארנס, סם וילסון וטצ'אלה נעצרים ומובאים למרכז המשותף ללוחמה בטרור, וקרטר ורוס מקבלים את פניהם. בארנס שטוף המוח פורץ מתאו בעזרת הלמוט זמו, המתחזה לפסיכיאטר. קרטר חוברת לנטשה רומנוף ולטוני סטארק, כדי להילחם בבארנס, אשר מתגבר על שלושתם ובורח בעזרתם של רוג'רס ווילסון. קרטר מחזירה להם את הציוד שלהם, ולאחר מכן יוצאת במנוסה.
ביוגרפיה בדיונית > הפיכה לסוחרת הכוח

בשנת 2018, קרטר שורדת את ההתפוררות, למרות שבהתחלה האמינו שהיא מתה. במהלך שמונה השנים הבאות, קרטר עוברת למדריפור, רוכשת מעמד רב עוצמה ונודעת בתור סוחרת הכוח, שליטת העולם התחתון של מדריפור, דרך עסקיה כסוחרת אמנות בשוק השחור. קרטר לומדת על עבודתו של וילפרד נייגל ליצור מחדש את סרום חייל-העל ומספקת לו את המשאבים שנדרשים על מנת לסנתז בהצלחה את הסרום. בנוסף, קרטר לוקחת תחת חסותה את קרלי מורגנטאו המתבגרת, אשר אחר-כך בוגדת בה וגונבת עשרים בקבוקונים של הסרום – משתמשת בסרום אחד על עצמה ובשאר הבקבוקונים על קבוצת הטרור שלה "מרסקי הדגלים". קרטר מבטיחה לאתר ולהרוג אותה.